recursal/SuperWikiNEXT-32B huggingface dataset:
சலாமி வெட்டும் உத்தி அல்லது சலாமி தந்திரங்கள் அல்லது சலாமி தாக்குதல்கள் என்பது பல சின்னச் சின்ன செயல்களின் முடிவில் ஒரு பெரிய வெற்றியை பெரும் யுக்தி ஆகும். எடுத்துக்காட்டாக எதிரி நாட்டின் எல்லைப்புறப் பகுதிகளில் மெல்ல மெல்ல அடி எடுத்து வைத்து உட்புகுவதாகும். எதிரி ஆக்கிரமிப்பை தட்டுக் கேட்டால், ஆக்கிரமித்த இடத்திலிருந்து சிறிது பின்வாங்குவது போல் காண்பித்து, மீண்டும் எதிரி நாட்டின் எல்லைப்புற பகுதிகளில் மெல்ல மெல்ல உட்புகுந்து இராணுவ நிலைகளை பலப்படுத்தி, உள்கட்டமைப்பு வசதிகளை மேம்படுத்துவதுடன், ஆக்கிரமித்த பகுதிகளை தங்களதே என சொந்தம் கொண்டாடுவது சலாமி வெட்டும் உத்தியின் நோக்கமாகும்.

அரசியல் ரீதியாக இந்த சொல்லானது, அண்டை நாடுகளின் எதிர்ப்பை சமாளிக்க பயன்படுத்தப்படும் அச்சுறுத்தல்கள் மற்றும் கூட்டணிகளின் பிளவு மற்றும் வெற்றி செயல்முறையை விவரிக்க பயன்படுத்தப்படுகிறது. சலாமி வெட்டும் திட்டத்தின் மூலம் ஒரு ஆக்கிரமிப்பாளர் ஒரு நிலப்பரப்பில் செல்வாக்கு செலுத்தி இறுதியில் அந்நிலத்தின் மீது ஆதிக்கம் செலுத்துவர். சில சமயங்களில் ஒரு எதிர் அரசியல் கட்சியில் பல பிரிவுகளை உருவாக்குவதும், அதைத் தொடர்ந்து பாதிக்கப்பட்ட கட்சிகளுக்கு எதிர்ப்பு தெரிவிக்கவோ அல்லது எதிர்வினையாற்றவோ வாய்ப்பளிக்காமல், உள்ளிருந்து சிதைப்பதும் சலாமி வெட்டும் தந்திரங்களில் அடங்கும். சலாமி தந்திரோபாயங்கள் வெற்றியடையும் போது அதன் குற்றவாளிகள் தங்களுடைய உண்மையான நீண்ட கால நோக்கங்களை மறைத்து வைத்துக்கொண்டு, படிப்படியான அடிபணியலில் ஈடுபடும் போது கூட்டுறவு மற்றும் பொருளதவி அல்லது பண உதவி செய்யும் செய்வர்

நிதி ரீதியாக, "சலாமி தாக்குதல்" என்ற சொல், கண்ணுக்குத் தெரியாத சிறிய தொகைகளை திரும்பத் திரும்பப் பரிமாற்றம் செய்வதன் மூலம் பெரிய தொகைகள் மோசடியாகக் குவிக்கப்படும் திட்டங்களை விவரிக்கப் பயன்படுத்தப்படுகிறது.

சீனாவின் சலாமி ஸ்லைஸ் உத்தி
---------------------------

தென்சீனக் கடலில் சீனா தனது இருப்பை படிப்படியாக அதிகரிக்க சீனா சலாமி ஆக்கிரமிப்பு உத்தியைப் பயன்படுத்துகிறது என ஐரோப்பிய நாடாளுமன்றம் குற்றம் சாட்டியுள்ளது.

மேற்கோள்கள்
-----------

1. ↑  Slantchev, Branislav. "Deterrence and Compellence" (PDF). *ucsd.edu*. University of California at San Diego. February 9, 2018 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. January 18, 2018 அன்று பார்க்கப்பட்டது.
2. ↑  "Salami Tactics". *www.johndclare.net*. 2023-03-04 அன்று பார்க்கப்பட்டது.
3. ↑  Ince, Darrel (19 September 2013). "Salami attack". *Dictionary of the Internet*. Oxford University Press. பன்னாட்டுத் தரப்புத்தக எண்:978-0-19-174415-0. .
4. ↑  China tightens its grip over the South China Sea
5. ↑  தென்சீனக் கடல் மூதாதையர் வழி சொத்து: ஒரு செ.மீ. பகுதியை கூட இழக்க முடியாது- சீன அரசு திட்டவட்டம்
**ரிதாபாரதி சக்ரவர்த்தி** ( Ritabhari Chakraborty ) ஒரு இந்திய பெங்காலி திரைப்பட நடிகை. இந்தியத் தொலைக்காட்சி மற்றும் திரைப்படத் துறையில் இவர் ஒரு முக்கியமானவராக உள்ளார். பெங்காலியில் வெளியான *ஷேஷ் தேகே ஷுரு* (2019), *பிரம்மா ஜானென் கோபன் கொம்மோட்டி* (2020) மூலம் வணிக ரீதியாக வெற்றிப் பெற்றத் திரைப்படங்களில் நடித்தார். 

இவர் டைம்ஸ் ஆஃப் இந்தியாவால் *கிழக்கில் 2018 ஆம் ஆண்டின் மிகவும் விரும்பத்தக்க பெண்ணாக* வாக்களிக்கப்பட்டார் அத்துடன் *நாட்டின் சிறந்த 50 விரும்பத்தக்க பெண்களில்* ஒருவராகவும்  தேர்ந்தெடுக்கப்பட்டுள்ளார். இவர் மேற்கு வங்காளத்தின் இளைய தயாரிப்பாளரும் ஆவார். பல சமூக தளங்களில் 3 மில்லியனுக்கும் அதிகமான பின்தொடர்பவர்களுடன்,   ஃபேஸ்புக் நடத்தும் *"சமூக ஊடகங்களை" நன்மைக்காகப் பயன்படுத்துவதற்கு மிகவும் நம்பிக்கைக்குரிய இளைஞர் குறியீடுகளில்* ஒருவராக ரிதாபாரரி பட்டியலிடப்பட்டார்.  இந்த நிகழ்வை பிரியங்கா சோப்ரா நிர்வகித்தார். ரிதாபாரதி தனது கருத்துக்களை தடைகள் இல்லாமல் குரல் கொடுப்பதாக அறியப்படுகிறார். தனது சொந்த பயணம் மற்றும் அனுபவங்களை TedX,  ஜோஷ் டாக்ஸ்,  Ink Talk போன்ற பல்வேறு நிகழ்வுகளில் பகிர்ந்து கொள்கிறர். *ஓகோ போது சுந்தரி* என்ற பிரபல பெங்காலி தொலைக்காட்சி நிகழ்ச்சியின் பெண் கதாநாயகியாக இவர் தொலைக்காட்சியில் முதல்முறையாக தோன்றினார்.

ஆரம்ப கால வாழ்க்கை
------------------

இவர், உயர்நிலைப் பள்ளியில் படிக்கும் போதே விளம்பரங்களில் தோன்றத் தொடங்கினார். பிரபல இந்திய பெங்காலி தொலைக்காட்சி நிகழ்ச்சியான *ஓகோ போது சுந்தரியின்* பெண் கதாநாயகியாக 15 வயதில் முதல்முறையாக தோன்றினார்.   உயர்நிலைப் பள்ளியை முடித்த பிறகு, ஜாதவ்பூர் பல்கலைக்கழகத்தில் வரலாற்றைத் தொடர முடிவு செய்தார். 2021 ஆம் ஆண்டில், லாஸ் ஏஞ்சல்ஸின் கலிபோர்னியா பல்கலைக்கழகத்தில் பட்டம் பெற்றார். அங்கு பலத் திட்டங்களில் பங்கு கொண்டார்.

சான்றுகள்
---------

வெளி இணைப்புகள்
---------------

1. 1 2  "Ritabhari Chakraborty website". 25 February 2020 அன்று பார்க்கப்பட்டது.
2. ↑  Shree, Nagini (7 June 2019). "Top 50 Most Desirable Women Ritabhari Chakraborty Hot In Bikini Pics". *StarBiz.com*. 27 June 2020 அன்று பார்க்கப்பட்டது.
3. ↑  "Ritabhari Chakraborty (@ritabhari\_chakraborty) • Instagram photos and videos". *instagram.com*.[*முதன்மையற்ற ஆதாரம் தேவை*]
4. ↑  "Ritabhari Chakraborty" – Facebook வழியாக.[*முதன்மையற்ற ஆதாரம் தேவை*]
5. ↑  "Video". 27 June 2020 அன்று பார்க்கப்பட்டது – YouTube வழியாக.
6. ↑  "Video". 27 June 2020 அன்று பார்க்கப்பட்டது – YouTube வழியாக.
7. ↑  "Video". 27 June 2020 அன்று பார்க்கப்பட்டது – YouTube வழியாக.
8. ↑  "Actress by accident". *The Telegraph (India)*.
9. ↑  Chakraborty, Shamayita. "Ritabhari attends online classes after surgery, likely to be discharged from hospital today - Times of India". *The Times of India* (ஆங்கிலம்). 10 June 2021 அன்று பார்க்கப்பட்டது.
10. ↑  Sarkar (18 June 2021). "Ritabhari Chakraborty completed her graduation from university of california". *zeenews.india.com*. zeenews.india.com. 18 June 2021 அன்று பார்க்கப்பட்டது.
11. ↑  Sarkar (23 June 2021). "UCLA School Of Theater, Film & Television's Professional Programs Names 2021 Writing Competition Winners". *Deadline Hollywood*. 23 June 2021 அன்று பார்க்கப்பட்டது.
12 மணி நேர வேலைக்கான சட்ட மசோதாவை 21 ஏப்ரல் 2023 அன்று தமிழக சட்டப்பேரவையில் எதிர்க்கட்சிகள் மற்றும் திமுகவின் கூட்டணிக் கட்சிகளின் எதிர்ப்பை மீறி நிறைவேற்றப்பட்டது.

தனியார் நிறுவனங்களில் வேலை நேரத்தை 8 மணி நேரத்திலிருந்து 12 மணி நேரமாக உயர்த்துவது தொடர்பான சட்ட மசோதாவை, தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வே. கணேசன் 21 ஏப்ரல் 2023 அன்று சட்டப்பேரவையில் அறிமுகம் செய்தார். இதற்கு அதிமுக உள்ளிட்ட எதிர்க்கட்சிகளுடன், திமுக கூட்டணி கட்சிகளான இந்திய தேசிய காங்கிரசு, இந்தியப் பொதுவுடமைக் கட்சி, இந்தியப் பொதுவுடமைக் கட்சி (மார்க்சிஸ்ட்), மதிமுக, விடுதலைச் சிறுத்தைகள் கட்சிகள் எதிர்ப்பு தெரிவித்தன. இதனைத் தொடர்ந்து குரல் வாக்கெடுப்பு மூலம் இந்த சட்ட மசோதா நிறைவேற்றப்பட்டது.

இந்த மசோதா தொடர்பாக விளக்கம் அளித்த தொழில் துறை அமைச்சர் தங்கம் தென்னரசு, "வெளிநாட்டு நிறுவனங்கள் முதலீட்டிற்காக தமிழகத்தை நோக்கி வரும் தொழிற்சாலைகளில் நெகிழ்வுத் தன்மை என்பதற்காக இந்தச் சட்டம் கொண்டுவரப்பட்டுள்ளது என்றார். மேலும் எந்தத் தொழிலாளர்கள் விரும்புகிறார்களோ, அவர்களுக்கு மட்டுமே இந்த சட்ட மசோதா பொருந்தும் என்றார். 

தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வே. கணேசன் பேசுகையில், "வாரத்திற்கு 48 மணி நேரம் வேலை பார்க்க வேண்டும்; இந்த 48 மணி வேலை நேரத்தை 4 நாட்களில் முடித்துவிட்ட பிறகு 5-வது நாளில் தொழிலாளர் வேலை செய்ய விரும்பினால், அவர்களுக்கு சம்பளம் வழங்கும் வகையில் சட்ட மசோதா உள்ளது; அனைத்து நிறுவனங்களுக்கும் இந்த சட்டம் இல்லை; விரும்பக்கூடிய தொழிற்சாலைகள், தொழிலாளர்களுக்கு மட்டுமே இந்தச் சட்டம் கொண்டுவரப்படும்" என்று தெரிவித்தார்.

மேற்கோள்கள்
-----------

1. ↑  TN Assembly passes factories Bill for flexible working hours amidst protests
2. ↑  Tamil Nadu Assembly passes bill allowing 12-hour work in factories
3. ↑  Tamil Nadu assembly passes Bill allowing 12-hour work days, DMK allies, Opposition walk out
**பெரும் பருந்து** (*Rufous-bellied Eagle*) இப்பறவை ஊன் உண்ணிப் பறவைகள் இனத்தைச் சார்ந்தவையாகும். இவற்றின் வாழ்விடம் ஆசியப் பகுதிகளில் அமைந்துள்ள வெப்பமண்டலக் காட்டுப் பகுதிகள் ஆகும். இவற்றின் குடும்பப்பெயர் அக்சிபிட்ரிடே என்பதாகும். தோற்றத்தில் பருந்து போலும் வல்லூறு போலும் காணப்பட்டாலும் இவை இது அக்விலா என்ற தனிப் பேரினத்தைச் சார்ந்தவையாகக் கருதப்படுகிறது.

விளக்கம்
--------

வயது முதிர்ந்த இப்பறவைகளில் ஆண் பறவையின் கழுத்து குட்டையாகவும், தலைப்பகுதியில் காணப்படும் கருமைநிறம் தொப்பி அணிந்ததுபோல் காட்சி அளிக்கிறது. கழுத்துக்கு கீழ் காணப்படும் தூவல் முந்திரி கொட்டையின் நிறத்தைப்போல் மற்றவற்றிலிருந்து இவற்றை வேறுபடுத்திக்காட்டுகிறது. ஆண் பெண் இனங்களைப் பிரித்தரியமுடியாமல் இருந்தாலும் பெண் பறவையின் முகப்பகுதியில் கருப்பு நிறம் அதிகமாக உள்ளது. இவை உட்காரும்போது இறகுகள் வால் பகுதியின் நீளம் வரை இருக்கிறது. இவற்றின் கணுக்கால்கள் வரை இறகுகள் வளர்ந்து ஒட்டிக்கொண்டு இருக்கிறது. இவற்றின் குஞ்சுகளின் உடல்களில் வெள்ளை நிறத்திலான ரோமங்களுடன் இருண்ட கோடுகளும் கொண்டு ஒட்டிக்கொண்டிருக்கும்.

வகைபிரித்தல்
------------

இந்தியாவில் காணப்படும் பறவைகள் பற்றி எழுதியவரான ஜெர்டன் என்பவரால் இப்பறவை இனம் காணப்பட்டு பதியப்பட்டுள்ளது. கருப்பு மற்றும் கஷ்கொட்டை கழுகுவிலிருந்து பிரித்தரியப்பட்டுள்ளது.

வாழ்விடம்
---------

பொதுவாக இந்தியாவில் மேற்கு தொடர்ச்சி மலைப்பகுதியில் அதிகமாகக் காணப்படுகிறது. மேலும் நேபாளம், அசாம், இமயலைப்பகுதி, கிழக்குத் தொடர்ச்சி மலைப்பகுதி போன்ற இடங்களிலும், இலங்கை, பர்மா, தாய்லாந்து, கைன், இந்தோனேசியா, சுமாத்திரா, போர்னியோ, பிலிபைன்ஸ், சுவெசி, மேலும் சும்பாவா போன்ற நாடுகளிலும் பரவியுள்ளது.

வாழ்க்கைச் சூழல்
----------------

இப்பறவை இலங்கை மரப்புறா, மயில் கோழி, காட்டுக் கோழி போன்ற இனங்களை உணவாக உட்கொள்கிறது. இவை அதிகமாக குளிர் காலங்களில் இனப்பெருக்கம் செய்கிறது. இவை பறக்கும்பொது விமான இறக்கையைப்போல் விரித்துக்கோண்டு வானில் பறக்கிறது. பச்சை இலைகளைக் கொண்டே கூடுகட்டும் இப்பறவை, ஒரே ஒரு முட்டையை மட்டுமே இடும் குணம் கொண்டுள்ளது. இதன் குஞ்சை இரண்டு இனங்களுமே பாதுகாத்து பராமரிக்கிறது.

மேலும் பார்க்க
--------------

விக்கிமீடியா பொதுவகத்தில்,  
 ***பெரும் பருந்து***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***பெரும் பருந்து***

* Rufous-bellied Eagle videos, photos, and sounds at the Internet Bird Collection
* BirdLife species factsheet for *Lophotriorchis kienerii*
* *Lophotriorchis kienerii* on Avibase
* Interactive range map of *Lophotriorchis kienerii* at IUCN Red List maps
* Audio recordings of Rufous-bellied eagle on Xeno-canto.

மேற்கோள்கள்
-----------

1. ↑  BirdLife International (2012). "*Lophotriorchis kienerii*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑
எம். எஸ் என்று அழைக்கப்படும் **எம். சிவசுப்ரமணியம்** (1929; திருப்பதிச்சாரம், குமரி மாவட்டம், தமிழ்நாடு, இந்தியா- மறைவு டிசம்பர் 3 2017) தமிழின் குறிப்பிடத்தக்க பிரதிமேம்படுத்துநர், மொழிபெயர்ப்பாளர். வைணவ இலக்கியங்களில் ஈடுபாடு கொண்டவர். 1947ல் அப்போதைய திருவிதாங்கூர் சம்ஸ்தானத்தில் நிதித்துறை ஊழியரானார். நவீன இலக்கிய ஆர்வம் அவ்வாரு உருவான ஒன்றுதான். சுந்தர ராமசாமியை அறிமுகம்செய்துகொண்டதும் இக்காலகட்டத்திலேயே. பின்னர் தமிழ்நாடு மொழிவழிப்பிரிவினைக்கு உட்பட்டபோது நாகர்கோயில் வந்து பத்திரப்பதிவுத்துறை எழுத்தராக வேலைபார்த்து 1987ல் ஓய்வு பெற்றார்.

சிவசுப்ரமணியம் நவீன இலக்கிய படைப்புகள் பலவற்றுக்கும் பிழை திருத்துபவராகவும் மொழியை செப்பனிடுபவராகவும் வெளியே தெரியாமல் உழைத்துள்ளார். நீல பத்மநாபன், சுந்தர ராமசாமி முதலிய முதல் தலைமுறை , நாஞ்சில்நாடன் தோப்பில் முகமது மீரான் போன்ற இரண்டாம் தலைமுறை , ஜெயமோகன் போன்ற மூன்றாம் தலைமுறை ,சல்மா போன்ற நான்காம் தலைமுறை படைப்பாளிகளின் படைப்புகளை செப்பனிட்டுள்ளார்.

சுந்தர ராமசாமியின் நெடுநாள் தோழரான எம்.எஸ் அனேகமாக தினமும் அவரைச் சந்திப்பவராக விளங்கினார். காலச்சுவடு இதழ் மற்றும் பிரசுரங்களில் நண்பராக தொடர்ந்து உடனிருந்தார். காலச்சுவடின் ஆலோசகராக தன் இறுதி வரை பணியாற்றினார்.

எம்.எஸ் தொடர்ந்து மொழிபெயர்ப்புகள் செய்துவருகிறார். எர்னஸ்ட் ஹெமிங்வேயின் நாவல் 'கிழவனும் கடலும்,' அர்ஜெண்டின எழுத்தாளர் சோரொண்டினோவின் சிறுகதைகளான 'ஆட்டுக்குட்டிகள் அளிக்கும் தண்டனை' கேரள பழங்குடித்தலைவர் ஜானுவின் வாழ்க்கைவரலாறான 'ஜானு 'கியவை காலச்சுவடு வெளியீடாக வெளிவந்துள்ளன. மலையாள எழுத்தாளர் சகரியாவின் சிறுகதைகள் 'சகரியா கதைகள்' என்ற பேரிலும், பொதுவான ங்கில கதைகள் 'அமைதியான மாலைப்பொழுதில்' என்ற தலைப்பிலும் யுனைட்டர் ரைட்டர்ஸ்[ தமிழினி ] பதிப்பகத்தால் பிரசுரிக்கப்பட்டுள்ளது. 

எம்.எஸ் நாகர்கோயிலில் 3 டிசம்பர் 2017 அன்று காலமானார். இவரது தம்பிதான் பிரபல படைப்பாளியான மா.அரங்கநாதன்.
பூண்டு-கோழி உருண்டைகள்
**கோழி உருண்டை** (*Chicken balls*) என்பது சிறிய, கோள அல்லது கிட்டத்தட்டக் கோள வடிவ கோழி துண்டுகள் கொண்ட உணவு. இவை பல்வேறு உணவு வகைகளில் தயாரிக்கப்பட்டு உண்ணப்படுகின்றன.

மேற்கத்திய சீன உணவு வகைகளில்
----------------------------

 பாக்கித்தானில் உள்ள சீன உணவகத்தில் சிக்கன் உருண்டைகள்
கோழி உருண்டைகள் (எளிய சீனம்: 鸡球; பின்யின்: *jī qiú*) என்பது கனடா,[ அயர்லாந்து, அமெரிக்கா மற்றும் ஐக்கிய இராச்சியம் ஆகியவற்றில் உண்ணப்படும் நவீன சீன உணவு வகையாகும். இந்த உணவு மிருதுவான குழைவு மாவு பூச்சுடன் வறுத்த கோழியின் சிறிய துண்டுகளைக் கொண்டுள்ளது. இவை பெரும்பாலும் கறி சாஸ், இனிப்பு மற்றும் புளிப்பு சாஸ் அல்லது பிளம் சாஸ் ஆகியவற்றுடன் பரிமாறப்படுகின்றன.

கிழக்கு மற்றும் தென்கிழக்கு ஆசிய உணவு வகைகளில்
----------------------------------------------

தென் சீன மீன் பந்துகளைப் போன்ற மற்றொரு வகையான கோழிப் உருண்டைகள் கிழக்கு மற்றும் தென்கிழக்கு ஆசியாவில் உள்ள பிலிப்பீன்சு மற்றும் சப்பான் (*சுகுனே*) போன்ற நாடுகளில் தயாரிக்கப்படுகின்றன.

மற்ற உணவு வகைகளில்
------------------

இத்தாலிய யூத உணவுகள் மற்றும் இசுலாமிய உணவு வகைகள் உட்படப் பல சமையல் மரபுகளின் ஒரு பகுதியாகக் கோழி உருண்டைகள் உள்ளன. புகைப்படம்

மேலும் பார்க்கவும்
------------------

* செட்டிநாடு கோழிக்கறி

மேற்கோள்கள்
-----------

1. ↑  "Menu for Beijing Cuisine restaurant in Blackwater, Surrey, England". 2008-01-15 அன்று மூலம் பரணிடப்பட்டது. 2007-12-21 அன்று பார்க்கப்பட்டது.
2. ↑  Patricia Wells (1993-11-15). "Rating the World's Best Restaurants:Tokyo". International Herald Tribune. 2007-09-12 அன்று மூலம் பரணிடப்பட்டது. 2007-12-20 அன்று பார்க்கப்பட்டது.
3. ↑  Marian Burros (1982-03-31). "Distinctive foods of the Italian Jews". *The New York Times*. .
4. ↑  Yasmine El-Rashidi (2003-10-30). "Pull up a chair". *Al-Ahram Weekly*. .
5. ↑  Gail Collins (1999-11-23). "Pre-2K Thanksgiving". *The New York Times*. .

வெளி இணைப்புகள்
---------------

* கோழிப் பந்துகளைக் கொண்ட கனடிய சீன உணவக மெனு

வார்ப்புரு:Chicken dishes
தங்கக் கன்றை வணங்குதல் ஆக்கம்:நிககலசு போசின்
**தங்கக் கன்று** விவிலிய தொன்மவியல் கதைகளில் உருவச்சிலை ஒன்றை மையமாக வைத்து சுழலும் ஒரு சம்பவமாகும். இஸ்ரவேலர் ,எகிப்தின் அடிமை வாழ்வை விட்டு விடுதலைப்பெற்று வாக்களிக்கப்பட்ட கானான் நாடு நோக்கிய நெடுபயணப் பாதையில், சினாய் மலையடிவாரத்தில் இச்சம்பவம் நிகழ்கின்றது. இது கிறிஸ்தவ விவிலியத்தின் பழைய ஏற்பாட்டில் இரண்டாவது நூலான யாத்திராகமம் நூலில் 31 மற்று 32 ஆம் அதிகாரங்களில் எழுதப்பட்டுள்ளது.

விவிலியத்தின் படி, மோசே இறைவனிடம் இருந்து பத்துக் கட்டளைகளைப் பெற சினாய் மலை உச்சி நோக்கி சென்றிருந்தார். பல நாட்களாக மோசே திரும்பாததைக் கண்ட இஸ்ரவேலர் , அரோனிடம் தமக்கு கடவுள்களை உருவாக்கி தரும்படி கேட்டனர். அதற்கு இணங்கிய அரோன், மக்களிடமிருந்த தங்கத்தை பெற்று உருக்கி தங்கக் கன்று உருவச்சிலை ஒன்றை உருவாக்கி ஒரு பீடத்தில் உயர்த்தி வைத்தான். அத்தங்கக் கன்றை கடவுள் என்று கூறி இஸ்ரேல் மக்கள் நிவேதனம் மற்றும் பலி கொடுத்து வணங்கினர். மேலும் அவர்கள் பல விதமாக கொண்டாடினார்கள்.

இதனால் ஆத்திரமுற்ற இறைவன் இஸ்ரவேலர் (இசுரேலியர்) தங்கள் ஒழுக்க நெறியில் இருந்து தவறிவிட்டதாகவும், ஆகையால் அவர்களை அழிக்கப்போவதாகவும் மோசேயிடம் சொன்னார். ஆனால் மோசே அவர்களை மன்னித்துவிடும்படி மன்றாடினார். இறைவனும் அவரின் கோரிக்கைக்கு இணங்கினார். மோசே பத்துக் கட்டளைகளோடு சினாய் மலையில் இருந்து இறங்கிய போது, அவரும் இஸ்ரவேலர்களின் ஒழுக்கமீறல்களை கண்டு கோபமுற்றவராக பத்துக் கட்டளைகள் எழுதப்பட்டிருந்த கல்வெட்டுக்களை கீழே போட்டுடைத்தார். தங்கக் கன்றின் உருவச்சிலையை எரித்து, அதன் சாம்பலை இஸ்ரேலியரை பருக வைத்தார். அரோனிடம் என்ன நடந்தது என்பதை கேட்டறிந்து, லேவி கோத்திரத்து ஆண்களைக் கூட்டி தவறுகளுக்கு தலைமை வகித்த 3000 ஆண்களை கொல்லும்படி உத்தரவு இட்டார்.

அதன் பின்னர் ஒரு கொடிய கொள்ளை நோய் இஸ்ரவேலர்களை வாட்டியது. மீண்டும் இறைவனிடம் சென்ற மோசே இறைவனிடம் தன்னை தண்டிக்கும் படியும், மக்களை மன்னிக்கும் படியும் வேண்டினார். இறைவன் அவரவர் தம்முடைய குற்றங்களுக்கு தாமே பொறுப்பேற்க வேண்டும் என்றும், மோசேயை மீண்டும் சென்று இஸ்ரேலியருக்கு தலைமை தாங்குமாறு கூறி மீண்டும் பத்துக் கட்டளைகளைக் கொடுத்தார்.

வெளி இணைப்புகள்
---------------

விக்கிமீடியா பொதுவகத்தில்,  
 ***Category:Golden calf***   
என்பதின் ஊடகங்கள் உள்ளன. 

* Golden Calf –யூத கலைக்களஞ்சியம் - (ஆங்கிலம்)
* தங்கக் கன்று கதியின் இஸ்லாமிய நோக்கு- (ஆங்கிலம்)
* தங்கக் கன்று பரணிடப்பட்டது 2005-12-17 at the வந்தவழி இயந்திரம்- (ஆங்கிலம்)
* The Golden Calf - 3000 பேரின் பாவத்துக்கு ஏன் 300,000 பேரை தண்டிக்க வேண்டும் பரணிடப்பட்டது 2006-04-26 at the வந்தவழி இயந்திரம்- (ஆங்கிலம்)
* இஸ்ரவேல் மக்கள் ஏன தங்கக் கன்றை படைத்தனர்- (ஆங்கிலம்)
ஜெர்மனிய கிழக்கு ஆபிரிக்காவின் கொடி (1885-1919)
தங்கனீக்காவின் கொடி (1919-1961)
தங்க்கனீக்கா குடியரசின் கொடி 1962–64
**தங்கனீக்கா** (*Tanganyika*) என்பது கிழக்கு ஆபிரிக்காவில் தான்சானியா நாட்டின் பெருநிலப்பரப்பாகும். இது கிழக்காபிரிக்காவில் பாயும் முக்கிய பெரும் ஏரிகளான விக்டோரியா ஏரி, மலாவி ஏரி, மற்றும் தங்கனீக்கா ஏரி ஆகியவற்றின் கரைகளில் அமைந்திருக்கிறது. முன்னர் ஜெர்மனிய கிழக்கு ஆபிரிக்காவின் (*Deutsch-Ostafrika*) ஒரு குடியேற்ற நாடாக இருந்தது. முதலாம் உலகப் போரின் போது பிரித்தானியாவின் இராணுவ ஆட்சியின் கீழ் வந்த தங்கனீக்கா 1919 இல் வேர்சாய் ஒப்பந்தப்படி இது பிரித்தானிய ஆட்சியின் கீழ் "தங்கனீக்கா பிரதேசம்" என்ற பெயரில் இருந்தது. பின்னர் இது ஐநாவின் நிர்வாகப் பொறுப்பின் கீழ் கொண்டு வரப்பட்டது.

டிசம்பர் 9, 1961 இல் இது தங்கனீக்கா என்ற பெயரில் தனிநாடாகியது. ஜூன் 9, 1962 இல் இது பொதுநலவாயத்தின் கீழ் "தங்கனீக்கா குடியரசு" என்ற பெயரில் குடியரசாகியது. 1964 இல் இது சன்சிபார் தீவுகளுடன் இணைந்து "தங்கனீக்கா மற்றும் சன்சிபார் ஐக்கிய குடியரசு" என்ற பெயரில் ஒன்றுபட்டன. இதன் பெயர் ஏப்ரல் 26, 1964 இல் தான்சானியா ஐக்கிய குடியரசு எனப் பெயர் மாற்றம் பெற்றது.

தங்கனீக்கா, மற்றும் சன்சிபார் தீவுகளை உள்ளடக்கிய தான்சானியா
'தங்கனீக்கா' என்ற பெயர் சுவாஹிலி மொழியில் *தங்கா* என்பது 'கப்பல் பயணம்' மற்றும் *நீக்கா* என்பது 'பாழ்வெளி' என்ற்ற் பொருள்படும். அதாவது பாழ்வெளியில் கப்பல் பயணம் செய்தல்" எனப்பொருள்படும்.

மேற்கோள்கள்
-----------

1. ↑  John Knouse: A Political World Gazetteer: Africa website accessed 1 May 2007.

வெளி இணைப்புகள்
---------------

* 1886 இல் தங்கனீக்கா, மற்றும் சன்சிபாரின் வரைபடம்
நிர்மல் ஓவியங்கள்
**நிர்மல் ஓவியங்கள்** (Nirmal paintings) என்பது இந்தியாவின் தெலங்காணாவின் நிர்மல் மாவட்டத்திலுள்ள நிர்மலில் வரையப்படும் பிரபலமான ஓவியங்களின் வடிவமாகும்.  அவர்கள் உள்ளூரில் ஒரு சிறிய அளவிலான தொழிலை உருவாக்குகிறார்கள். கைவினைஞக் கலைஞர்கள் ஒரு சமூகத்தை உருவாக்கி, நிர்மலில் தங்கி, தங்கள் கலையை ஒரு சிறிய அளவிலான வணிக வடிவத்தில் கடைப்பிடிக்கின்றனர்.  இவ்வகை ஓவியங்கள் தங்க நிறங்களைக் கொண்டுள்ளன.

வரலாறு
------

இந்தக் கலை வடிவம் அதன் தோற்றமான நிர்மல் என்பதிலிருந்து அதன் பெயரைப் பெற்றுள்ளது. நிர்மல் கலையின் பரிணாமம் காக்கத்திய வம்சத்தின் காலத்திற்கு செல்கிறது. இந்த கலை 14ஆம் நூற்றாண்டில் நகாசு என அழைக்கப்படும் கைவினைஞர்களின் குழுவால் நடைமுறையில் இருந்தது. முகலாயர்கள் கலையை மிகவும் நேசித்தார்கள். அவர்கள் திறமையையும் கலையையும் ஆதரித்தனர். 1950களில் தான் சீமாட்டி ஹைதெரி என்பார் இந்த கைவினைஞர்களை ஐதராபாத்து சுதேச மாநிலத்திற்கு அழைத்து வந்து அவர்களின் வேலைப்பாடுகளை ஊக்குவித்தார். இந்த ஓவியங்களின் நிறங்கள் தாதுக்கள், மூலிகைகள் மற்றும் பல்வேறு தாவரங்களிலிருந்து எடுக்கப்படுகின்றன. இந்த ஓவியங்களின் கருப்பொருள்கள் அஜந்தா குகை ஓவியங்களிருந்தும், பிற முகுலாய கலைகளிலிருந்தும் செல்வாக்கை ஈர்த்துள்ளன. இந்த ஓவியங்கள் தங்க நிறத்தில் கருப்பு நிறப் பின்னணியில் அமைக்கப்பட்டுள்ளது.

மேலும் காண்க
------------

* நிர்மல் பொம்மைகள்
* மைசூர் ஓவியம்

மேற்கோள்கள்
-----------

1. ↑  "Nirmal Crafts". discoveredindia.com. 6 February 2017 அன்று பார்க்கப்பட்டது.
2. ↑  "Lepakshi expo begins - ANDHRA PRADESH". 2007-08-12. 2007-10-17 அன்று மூலம் பரணிடப்பட்டது. 2015-12-19 அன்று பார்க்கப்பட்டது.
3. ↑  "Traditional art emporium at its finest - HYDB". 2008-01-12. 2008-04-29 அன்று மூலம் பரணிடப்பட்டது. 2015-12-19 அன்று பார்க்கப்பட்டது.
4. ↑  "Lepakshi expo inaugurated - ANDHRA PRADESH". 2010-07-22. 2015-12-19 அன்று பார்க்கப்பட்டது.
**நிர்மலா செரோன்** *(Nirmala Sheoran )* ஓர் இந்திய ஓட்டப்பந்தய வீராங்கணை ஆவார். 1995 ஆம் ஆண்டு சூலை மாதம் 15 இல் பிறந்த  நிர்மலா செரோன் 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில் 4 X 400 மீட்டர் தொடர் ஓட்டப்போட்டி மற்றும் 400 மீட்டர் ஓட்டப் போட்டி ஆகிய இரண்டு பந்தயங்களில் இந்தியாவின் சார்பில் ஓடுவதற்கு இவர் தகுதி பெற்றார்.

சூலை 2016 இல் ஐதராபாத்தில் நடைபெற்ற மாநிலங்களிடையிலான தேசிய முதுநிலை தடகளச் சாம்பியன் போட்டியில் வெற்றி பெற்றதன் மூலம் இவர் ஒலிம்பிக் போட்டியில் பங்குபெறுவதற்கான தகுதியைப் பெற்றார். இப்போட்டியில் இவர் 400 மீட்டர் தொலைவை 51.48 வினாடிகளில் ஓடி முடித்தார். இதுவே செரோனுடைய தனிப்பட்ட முறையிலான சிறப்பு சாதனையாகும். ஒலிம்பிக் தகுதிச்சுற்றுக்காக நியமிக்கப்பட்டிருந்த 52.20 வினாடிகள் நேரத்தைவிட இவ்வேகம் மேம்பட்ட வேகமாகும். முன்னதாக 2014 இல் நடைபெற்ற ஒரு போட்டியில் எம்.ஆர். பூவம்மா 51.73 வினாடிகளில் ஓடியதே இந்திய சாதனையாக இருந்தது. அதே போட்டியில் நிர்மலா செரோன் 52.35 வினாடிகளில் ஓடியிருந்தார். இவ்வோட்டம் 2013 இல் சென்னையில் நடைபெற்ற போட்டியில் அவர் ஓடிய 53.94 வினாடிகளை விட மேம்பட்ட ஓட்டமாகும் .

செரோன் 2016 இரியோடி செனிரோ ஒலிம்பிக் போட்டியில் 4 × 400 மீட்டர் தொடர் ஓட்டப் போட்டியில் ஓடவும் தகுதி பெற்றார். செரோனுடன் அணில்டா தாமசு, எம்.ஆர். பூவம்மா, டின்ட்டு லூக்கா ஆகியோர் மகளிர் 4 × 400 மீட்டர் பந்தயப் பிரிவில் ஒலிம்பிக் போட்டியில் ஓடுவதற்காக இந்திய அணி சார்பில் தகுதி பெற்றனர். சூலை 2016 இல் பெங்களுரில் நடைபெற்ற போட்டியில் பந்தய தூரத்தை இவர்கள் 3:27.88 நிமிடத்தில் கடந்து இத்தகுதியைப் பெற்றனர். ஒலிம்பிக் போட்டிக்கு தகுதி பெற்ற முதல் 16 அணிகளுக்குள் 12 ஆவது சிறந்த அணியாகக் இந்திய அணி கருதப்பட்டது

மேற்கோள்கள்
-----------

1. ↑  "Nirmla - Olympic Athletics". Rio 2016. 6 ஆகஸ்ட் 2016 அன்று மூலம் பரணிடப்பட்டது. 10 August 2016 அன்று பார்க்கப்பட்டது.
2. ↑  "Rio 2016: Nirmala Sheoran sets championship record to qualify for Olympics in 400m". *DNA India*. 1 July 2016.. பார்த்த நாள்: 10 August 2016.
3. ↑  "Nirmala Sheoran achieves Olympic qualification". *ESPN.in*. 1 July 2016.. பார்த்த நாள்: 10 August 2016.
4. ↑  Ninan, Susan (13 July 2016). "Indian men's, women's 4x400 relay teams seal Rio spots". *ESPN.in*.. பார்த்த நாள்: 10 August 2016.
5. ↑  Ninan, Susan (11 July 2016). "4x400 women's relay team a strong medal hope: Usha". *ESPN.in*.. பார்த்த நாள்: 10 August 2016.
**சாம்பல் கானாங்கோழி** ( grey junglefowl) (Gallus sonneratii) என்பது காட்டுக் கோழி இனமாகும். இவை பெரும்பாலும் தென்னிந்தியாவின் மேற்குத் தொடர்ச்சி மலைப் பகுதிகளில் காணப்படுகின்றன
ஆணும் பெண்ணும் நாட்டுக்கோழி போல இருக்கும். சேவலுக்கு உடலின் மேற்பாகத்தில் வெள்ளைக் கோடுகள் இருக்கும். வால் அரிவால் போன்ற தோற்றத்தில் ஒளிரும் கரிய நிறத்தில் இருக்கும். பெட்டைக் கோழிகள் உடல் மேல்பாகம் பாக்கு நிறத்திலும், அடிப்பகுதி கருமை கலந்த வெள்ளையாவும் இருக்கும். இவற்றின் நிறத் தோற்றமானது காடுகள், முட்புதர்களுக்குள் ஒளிந்து கொள்ள உதவியாக இருக்கிறன. இவை காட்டுப் பகுதிகள், திறந்தவெளிகள், புல்வெளியற்ற அடர்ந்த காட்டுப் பகுதிகளில் வாழும் இயல்பு கொண்டவை. பெரும்பாலும் தரைப்பகுதியில் தங்களது நேரத்தைக் கழித்தாலும் எதிரிகளிடமிருந்து தப்புவதற்காக மரங்களின் மேல் பறந்து தாவக்கூடியன.

இந்த கோழிகள் பெப்ரவரி முதல் மே மாதம் வரை முட்டையிடும். 4 முதல் 7 முட்டைகளையிட்டு அடைகாக்கும். 20 முதல் 21 நாட்களுக்குள் குஞ்சுகள் பொரிந்து வெளிவரும். இதனைப் பெட்டைக் கோழிகள் பராமரிக்கும். சேவல்கள் பொதுவாக 860 - 1,250 கிராம் வரையிலும், பெட்டைக் கோழிகள் 560 - 620 கிராம் எடை வரையிலும் வளரக்கூடியவை. இவை 5 ஆண்டுகள் வரை உயிர் வாழக்கூடியவை.

காட்டுக் கோழிகளின் உணவு விதைகள் என்றாலும் இவை பூச்சிகளையும் உண்ணக்கூடியன குறிப்பாக இதன் குஞ்சுகளுக்கு உணவாகத் தரும் இவை, காடுகளில் விதை முளைப்புக்கும், பரவலுக்கும் பெருமளவில் உதவுகின்றன. இடம்பெயரும் குணம் இல்லாத காட்டுக் கோழிகள் அழியும் தருவாயில் உள்ளதாக அறியப்பட்டுள்ளது.

2012 ஆம் ஆண்டு வரை நடந்த ஆய்வின்படி முன்பு இருந்த காட்டுக் கோழிகளில் 30 சதவீதம் அழிந்துவிட்டதாக பன்னாட்டு இயற்கை பாதுகாப்பு அமைப்பு அறிவித்துள்ளது.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Gallus sonneratii*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  "அழிவின் விளிம்பில் காட்டுக் கோழி இனங்கள்: பன்னாட்டு இயற்கை பாதுகாப்பு அமைப்பு தகவல்". தி இந்து (தமிழ்). 18 சூன் 2016. 18 சூன் 2016 அன்று பார்க்கப்பட்டது.
**நிர்மலா பட்வர்தன்** (*Nirmala Patwardhan*) இந்தியாவைச் சேர்ந்த ஒரு பீங்கான் கலைஞராவார். 1928 ஆம் ஆண்டு முதல் 2008 ஆம் ஆண்டு வரையிலான காலத்தில் இவர் வாழ்ந்தார், சிந்து மாகாணம் ஐதராபாத்தில் பிறந்த இவர், சப்பானில் வளர்ந்து, சாந்திநிகேதனில் நந்தலால் போசின் கீழ் கலைப் பாடம் பயின்றார், ஐக்கிய இராச்சியத்தின் பெர்னார்டு இலீச்சு, செருமனியின் இசுடுட்கார்ட் நகரத்தில் உல்ரிச் குந்தர், ரே பிஞ்ச் ஆகியோருடன் பணிபுரிந்துள்ளார். *குயவர்களுக்கான கையேடு* , இரண்டாம் பதிப்பாக *குயவர்களுக்கான புதிய கையேடு* மற்றும் 11 ஆம் நூற்றாண்டில் உருவாக்கப்பட்ட சீன நுட்பத்தை அடிப்படையாகக் கொண்ட "நிர்மலா சுன் கிளேசு" எனப்படும் படிந்து உறைந்ததை மீண்டும் கண்டுபிடித்தல் மற்றும் மேம்படுத்துதல் ஆகிய நூல்கள் இவரது முக்கிய படைப்புகளில் அடங்கும்.

மேற்கோள்கள்
-----------

1. ↑  Patwardhan, Nirmala (2005) New Handbook for Potters. Allied Publishers.
2. ↑  Subrahmanian, Madhvi (2000) The new face of the potter.
[*தொடர்பிழந்த இணைப்பு*] The Hindu 19 January 2000
3. ↑  India Today. December 15, 1979

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**நிர்மலா பெருமாள்** மலேசியாவில் எழுத்தாளர்களுள் ஒருவராவார். ஒரு பள்ளி ஆசிரியை. மூன்று பெண் மக்களுக்கு தாயான இவர், தமிழ் இளைஞர் மணிமன்ற உறுப்பினராக பல சமூக பணிகளில் ஈடுபட்டு வருகின்றார்.

எழுத்துத் துறை ஈடுபாடு
----------------------

1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கவிதைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

இவரது நூல்கள்
-------------

* நெருப்பு நிலவு
* மலரட்டும் மனித நேயங்கள்
* வரலாற்றுக்குள் ஒரு வரி
* குயில் கூவி துயில் எழுப்ப
* தண்ணீரை ஈர்க்காத தாமரை

இவரது வரவேற்புப் பெற்ற சிறுகதைகள்
---------------------------------

* அவள் அழமாட்டாள்
* ஆலய புறாக்கள்
* ஆண் மனதின் ஆழம்
* கசந்து போன மருந்து

வரவேற்புப் பெற்ற வானொலி நாடகங்கள்
---------------------------------

* மனதில் உறுதி வேண்டும்
* வாழ்ந்த வரைக்கும்
* அர்த்தங்கள் அற்பங்களானால்

வரவேற்புப் பெற்ற கவிதைகள்
-------------------------

* நியாயத் தராசு நேராக இருக்கட்டும்
* விறகு வெட்டி
* மானம் விமானம் ஏறுதய்யோ
* சித்திரையில் ஒரு முத்திரை
* மந்திரிக்கோர் மந்திரி
* ராகங்கள் தொடரட்டும்
* பெண்ணல்ல கண்ணா உன்னைப்பெற்றவள்
* கோரிக்கையற்ற கூட்டமா?
* மலரட்டும் மனித நேயங்கள்
* சிதறிய சலங்கைகள்

பரிசுகள்
--------

இவரது படைப்புக்கள் தேசிய நிலையில் பல பரிசுகளை வென்றுள்ளன.

உசாத்துணை
---------

* மலேசியத் தமிழ் எழுத்துலகம் தளத்தில் நிர்மலா பெருமாள் பக்கம் பரணிடப்பட்டது 2016-03-04 at the வந்தவழி இயந்திரம்
2014 ஆம் ஆண்டு Transparency International என்னும் அமைப்பினால் வெளியிடப்பட்ட, ஊழல் சுட்டெண் நிலப்படம். ஊழல் சுட்டெண் என்பது, எந்த அளவுக்கு அரசு ஊழியர்கள், அரசியல்வாதிகள் ஆகியோர் மத்தியில் ஊழல் இருப்பதாக உணரப்படுகிறது என்பதைக் காட்டும் ஒரு அளவீடு. பெரிய எண்கள் (நீலம்) குறைந்த ஊழலையும், சிறிய எண்கள் (சிவப்பு) கூடிய ஊழலையும் குறிக்கின்றன.
ஊழலுக்கு எதிரான ஐக்கிய நாடுகளின் மாநாடு
**ஊழல்** (*corruption*) என்பது, வழங்கப்பட்ட அதிகாரத்தையோ, பதவியையோ தவறாகப் பயன்படுத்தி தனிப்பட்ட பயன்களைப் பெற்றுக்கொள்வதைக் குறிக்கும். உழல் என்பதில், லஞ்சம், கையாடல் போன்றவை உள்ளடங்கும். அரசாங்கத்தின் பொறுப்பான பதவியில் இருப்பவர்கள் அல்லது அரசுபணியில் இருக்கும் பிற ஊழியர்கள் அலுவல் முறையில் தனிப்பட்ட நலன்களுக்காகச் செயற்படும்போது அரசாங்க அல்லது அரசியல் ஊழல் இடம்பெறுகிறது. அரசியல்துறைப் பேராசிரியரான இசுட்டீபன் டி. மொரிசு, அரசியல் ஊழல் என்பது, தனிப்பட்ட நலங்களுக்காகப் பொது அதிகாரத்தைச் சட்டத்துக்குப் புறம்பாகப் பயன்படுத்துவதாகும் என்கிறார்.

(அ)அதிகாரம் கொண்ட ஊழல் செய்பவர் ஒருவர், (ஆ) ஊழல் செய்பவரோ ஒரு மூன்றாம் தரப்போ அல்லது இருவருமோ பயன்பெறும் வகையில் (இ) செயல் ஒன்று நடைபெறும் பொருட்டுச் செல்வாக்குச் செலுத்துவதற்காக (ஈ) மூன்றாம் தரப்புக்குப் பொருளையோ சேவைகளையோ (உ) மறைவாக வழங்குதலே ஊழல் என பொருளியலாளரான இயன் சீனியர் வரைவிலக்கணம் கூறுகிறார். உலக வங்கியைச் சேர்ந்த டானியல் கவுஃப்மன் என்பவர் இக்கருத்துரு சட்டத்துக்கு உட்பட்ட ஊழல் என்பதையும் உள்ளடக்கி விரிவாக்கி உள்ளார். சட்டத்துக்கு உட்பட்ட ஊழல் என்பது சட்டத்துக்குள் அடங்கக்கூடிய வகையில் அதிகாரத்தைத் தவறாகப் பயன்படுத்துவதைக் குறிக்கும். அதிகாரத்தைக் கையில் வைத்திருப்பவர்கள் தமது வசதிகளுக்காகச் சட்டங்களை உருவாக்கும் வல்லமை கொண்டிருப்பதால் இந்நிலை ஏற்படுகிறது.

ஊழலின் அளவு
-----------

ஊழல் பல அளவுகளில் இடம்பெறக்கூடும். பொதுவாக குறைவான எண்ணிக்கையான மக்களிடையே சிறு சலுகைகள் பெறுதல் என்ற அளவில் ஊழல்கள் இடம் பெறுவது உண்டு. இது சிறு ஊழல். அரசாங்கத்தைப் பாதிக்கக் கூடிய அளவுக்குப் பெரிய அளவில் ஊழல்கள் இடம்பெறலாம். இது பெரும் ஊழல். இவற்றை விட, நாளாந்த சமூக அமைப்பின் ஒரு பகுதியாக ஊழல்கள் இருப்பது உண்டு. இவை ஒழுங்கமைக்கப்பட்ட குற்றச் செயல்களுக்கான அறிகுறிகளாகவும் இருக்கின்றன. இது ஒழுங்கமைந்த ஊழல்

மேற்கோள்கள்
-----------

1. ↑  Morris, S.D. (1991), Corruption and Politics in Contemporary Mexico. University of Alabama Press, Tuscaloosa
2. ↑  Senior, I. (2006), Corruption - The World’s Big C. Institute of Economic Affairs, London
3. ↑  Kaufmann, Daniel; Vicente, Pedro (2005). "Legal Corruption" (PDF). *World Bank*.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஊழல்*** |
**நிர்வாகத் தீர்ப்பாயங்கள்** நிர்வாகத்துறையால் ஏற்படுத்தப்படுகின்றன. இவை அரசு குழுமங்கள். இதன் உறுப்பினர்கள் நிர்வாகத்துறையினால் நியமனம் செய்யப்படுகின்றனர். நிர்வாகத் தீர்ப்பாயம் சுதந்திரமாகவும், நடுநிலைமையாகவும் நீதித் தீர்ப்பு வழங்குகின்றது.

சில நிர்வாகத் தீர்ப்பாயங்கள்
----------------------------

இந்தியாவில் வருமான வரித் தீர்ப்பாயம்,விற்பனை வரித் தீர்ப்பாயம் போன்று பல நிர்வாகத் தீர்ப்பாயங்கள் அமைக்கப்பட்டுள்ளன. இந்தியாவில் தீர்ப்பாயங்கள் ஒவ்வொன்றும் சிறப்பு நோக்கத்துடன் கொண்டு வரப்பட்டன. எனவே சிறப்பு நடைமுறைகளே அங்கு உபயோகப்படுத்தப்படுகின்றன. இந்தியாவில் உள்ள தீர்ப்பாயங்கள் உயர்நீதி மன்றத்திற்கும், உச்ச நீதிமன்றத்திற்கும் கட்டுப்பட்டவையாக உள்ளன. தீர்ப்பின் மீது சீராய்வு செய்ய உயர், உச்சநீதிமன்றங்களுக்கு அதிகாரம் உண்டு.

தீர்ப்பாயத்தின் பணி
-------------------

தீர்ப்பாயம் ஒரு குறிப்பிட்ட நோக்கத்திற்காகத் தோற்றுவிக்கப்பட்டு, நீதிமன்றம் போன்று செயல்படும். ஆனால், உண்மையில் இவை நீதிமன்றம் அன்று. தீர்ப்பாயங்களுக்கும், நீதிமன்றங்களுக்கும் நிறைய வேற்றுமைகள் உள்ளன.

தீர்ப்பாயங்களில் நீதிபதிகள் அல்லது அதற்குத் தகுதி உடையவர்கள் தலைவர்களாக இருப்பார்கள். அவர்கள் உரிமையியல் நீதிமன்றத்திற்குரிய சில அதிகாரங்களைக் கொண்டு நீதி வழங்குவார்கள். இந்தத் தீர்ப்பாயம் எவரையும் முன் தோன்றுமாறு கட்டாயப்படுத்தவோ, பத்திரங்களையோ, பிரமாணப் பத்திரம் மீது சான்று பெறவோ ஆணைக்கு அனுப்பவோ அதிகாரம் பெற்றுள்ளது.

இந்தியத் தண்டனைச் சட்டம் பிரிவுகள் 193, 195, 228 படியும் குற்றவியல் நடைமுறைச் சட்டம் பிரிவுகள் 345, 346ன் படி தீர்ப்பாயங்கள் உரிமையியல் நீதிமன்றங்களாகக் கருதப்படும். இந்திய சாட்சிச் சட்டம் மற்றும் விசாரணை முறைச் சட்டங்கள் முன் தீர்ப்புத்தடை, முன் தீர்ப்பு முறை சட்டப் பொது கோட்பாடுகள் முரண்தடை முதலியன தீர்ப்பாயங்களில் தீர்ப்புகளுக்குப் பொருந்துவதில்லை. இவையனைத்தும் நீதிமன்ற நடவடிக்கைகளுக்கேப் பொருந்தும். தீர்ப்பாயத்தின் தீர்ப்புகள் நீதித்தன்மை வாய்ந்தனவே. ஆனாலும் நீதிமன்றத் தீர்ப்புகள் அல்ல.
**கோளச் சுண்ணாம்புக்கல்** அல்லது **ஊலைட்ஸ்** (*Ooid*) என்பது கோளகத்திலிருந்து துணை கோளகம் வரை மற்றும் மணலின் அளவுள்ள படிவுப் பாறை துகள்கள் ஆகும். இவை பொதுவாக கால்சியம் கார்பனேட்டு CaCo3 ஆல் உருவாக்கப்படுகிறது, இருந்த போதும் சில நேரங்களில் இரும்பு அல்லது பாஸ்பேட் சார்ந்த தாதுக்களால் உருவாக்கப்படுகிறது. ஒரே மையமுள்ள CaCo3 வளையங்கள் மற்றொரு துகள்களின் கரு மீது சுற்றி வீழ்ப்படிவதினால் உருவாக்கப்படுகிறது. கரு, கார்போனேட் துகளாகவும் இருக்கலாம் அல்லது மணல் துகளாகவும் இருக்களாம். கோளச் சுண்ணாம்புக்கல் பொதுவாக கடல் தரையில் அமைந்திருக்கின்றன. பொதுவாக ஆழம் குறைந்த வெப்பமண்டல கடல்களில் உருவாக்கப்படுகிறது (பஹாமாவை சுற்றி, அல்லது பாரசீக வளைகுடாவில்). இந்த வகையான சுண்ணாம்புக்கல்கள் உருவாகிய பிறகு, பாறை உருப்பெறல் நடைபெற்றதன் பிறகு பாறையாக மாறுகின்றது. அதிகப்படியான கோள சுண்ணாம்புக்கல் 0.2மி.மீ.யில் இருந்து 0.5மி.மீ. வரை விட்டம் கொண்டதாக இருக்கும்.

சான்றாதாரம்
-----------

1. ↑  Applied sedimentology by R.K. Sukhtankar

மேற்கோள்கள்
-----------

Flügel, Erik (2010), *Microfacies of Carbonate Rocks: Analysis, Interpretation and Application*, 2nd ed. Springer, pp. 242–244. ISBN 978-3-642-03795-5. Accessed 2014-06-23.

வெளியிணைப்புகள்
---------------

|  |  |
| --- | --- |
|  | The Wikibook *Historical Geology* மேலதிக விவரங்களுள்ளன: ***Ooids and oolite*** |

விக்கிமீடியா பொதுவகத்தில்,  
 ***Oolite***   
என்பதின் ஊடகங்கள் உள்ளன. 

* Ooid Formation
**ஊர்மிளா சத்தியநாராயணா**, இந்தியாவின் தமிழ்நாட்டைச் சேர்ந்த பரதநாட்டியக் கலைஞரும் பரதநாட்டிய ஆசிரியையுமாவார். இந்திய பாரம்பரிய நடனக் கலைஞரான இவர், ***சங்கல்பா*** என்ற பெயரில் சென்னையில் பரதநாட்டியம், இசை மற்றும் யோகா பயிற்சி அளிக்கும் இந்திய பாரம்பரிய நடனம் மற்றும் இசைப் பள்ளியையும் நடத்திவருகிறார்.

ஆரம்ப வாழ்க்கை மற்றும் பின்னணி
------------------------------

ஊர்மிளா சத்யநாராயணா, புகழ்பெற்ற நடனக் குருக்களான 'பத்மஸ்ரீ' கே.என்.தண்டாயுதபாணி பிள்ளை, கலைமாமணி கே.ஜே.சரசா மற்றும் பத்மபூஷன் கலாநிதி நாராயணன் ஆகியோரின் வழிகாட்டுதலின் கீழ் பயிற்சி பெற்றுள்ளார். அவரது மிருதுவான மற்றும் துல்லியமான கால் வேலைப்பாடு, முகபாவங்களின் தன்னிச்சை மற்றும் விறுவிறுப்பு, அழகான தோரணைகள் போன்றவைகளால் பார்வையாளர்களை வசீகரிக்கும் ஊர்மிளாவின் முத்திரையாக அரைமண்டி தோற்றம் காணப்படுகிறது.

தொழில்முறை நாட்டியம்
--------------------

ஊர்மிளா, தனது ஐந்து வயதிலிருந்தே பரதநாட்டியம் பயின்று வந்துள்ளார். மேலும் தனது பத்தாவது வயதில் முதன்முறையாக மேடையேறி அரங்கேற்றமும் செய்துள்ளார். இரண்டு தசாப்தங்களுக்கும் மேலாக தொழில்முறை நடனக்கலைஞராக நடனமாடி வரும் இவர், இந்தியா முழுவதும் நடைபெறும்  அனைத்து முக்கிய நடன விழாக்களிலும் கலந்துகொண்டு நிகழ்ச்சிகளை நடத்த்தி வருகிறார், மேலும் ஐரோப்பா, வட அமெரிக்கா, மத்திய கிழக்கு, ஆஸ்திரேலியா, ஆசியா மற்றும் தென்னாப்பிரிக்கா போன்ற பகுதிகளிலும் சுற்றுப்பயணம் செய்து பரதநாட்டியம் ஆடி வருகிறார். 

* 1997 ஆம் ஆண்டில், தமிழ்நாடு மாநில அரசின் கலைமாமணி விருது,
* 2001 ஆம் ஆண்டில், நிருத்ய சூடாமணி விருது
* 2003 ஆம் ஆண்டில் தேசிய எமினன்ஸ் விருது
* 2009 ஆம் ஆண்டில் இந்தியன் ஃபைன் ஆர்ட்ஸ் சொசைட்டி வழங்கிய சிறந்த நாட்டியச்சார்யா விருது
* 2010 ஆம் ஆண்டில், நடனத் துறையில் அவர் செய்த பங்களிப்பைப் பாராட்டி வழங்கப்பட்ட நாட்டிய கலாசிகாமணி உட்பட பல மதிப்புமிக்க விருதுகளைப் பெற்றுள்ளார்.

நாட்டிய சங்கல்பம்
-----------------

ஊர்மிளா, 1996 ஆம் ஆண்டு, சென்னை கீழ்ப்பாக்கம் தோட்டத்தில் நாட்டிய சங்கல்பத்தைத் தொடங்கினார். இந்த நாட்டிய நிறுவனம், பரதநாட்டிய கலைஞரை உருவாக்குவதோடு, நடனம், கர்நாடக இசை மற்றும் யோகாவின் கோட்பாட்டின் அறிவை வலியுறுத்தும் வகையில் நடத்தப்பட்டுவருகிறது.

மேற்கோள்கள்
-----------

1. ↑  "Urmila Satyanarayana - exponent of Bharata Natyam". artindia.net. 3 October 2014 அன்று பார்க்கப்பட்டது.
2. ↑  "Urmila Sathyanarayanan - Classical Dancer". *Chennaiyil Thiruvaiyaru* (ஆங்கிலம்). 2020-11-18. 2023-03-28 அன்று பார்க்கப்பட்டது.
3. ↑  "KANAKAVALLI VIGNETTES : Urmila Sathyanarayanan - Rhythm & Roots". *Kanakavalli* (ஆங்கிலம்). 2023-03-28 அன்று பார்க்கப்பட்டது.
மிசூரியில் உள்ள "பிக் இசுப்பிரிங்"கில் இருந்து ஒரு சராசரி நாளில் 303 மில்லியன் அமெரிக்க கலன்கள், செக்கனுக்கு 469 கன அடி வீதம் வெளியேறுகிறது.
**ஊற்று** (*Spring*) என்பது நிலத்தடி நீர்ப்படுகையில் இருந்து புவி மேற்பரப்புக்கு நீர் இயற்கையாக கசிந்து வெளியேறும் ஒரு நிலையைக் குறிக்கும். இது நீர்க்கோளத்தின் ஒரு கூறு ஆகும்.

உருவாக்கம்
----------

ஊற்றுக்கள் கரைவுப் பாறை நில அமைப்பின் விளைவாக ஏற்படக்கூடும். இங்கே மழை நீர் புவி மேற்பரப்பினூடாகச் சென்று நிலத்தடி நீரின் பகுதியாகிறது. இந்நிலத்தடி நீர், மண் துணிக்கைகளுக்கு இடையிலுள்ள இடைவெளிகள் முதல், பெரிய குடைவுக் குகைகள் வரை அமையக்கூடிய வெடிப்புகள், பிளவுகள் என்பவற்றினூடாகப் பயணிக்கிறது. இது இறுதியாக ஊற்றுக்களாகப் புவி மேற்பரப்பினூடாக வெளியேறுகிறது. சுண்ணக்கல், தொலமைட் போன்ற நீரை ஊடுசெல்லவிடும் பாறைகளை நிலத்தடி நீர் கரைத்து, நிலத்தின் கீழ் பெரிய குகைத் தொகுதிகளை உருவாக்குகின்றன.

ஒரு குறித்த பகுதிக்குள் அடக்கப்பட்ட நிலக்கீழ் நீப்படுகையின் நீர் மட்டம் நீர் மேற்பரப்பினூடு வெளியேறக்கூடிய துளையை விட மேலே இருக்கும்போது நிலத்தடி நீர் புவி மேற்பரப்பை நோக்கித் தள்ளப்படலாம். இவ்வாறு தள்ளப்படுவதனாலேயே "ஆட்டீசியன்" கிணறுகள் உருவாகின்றன. "ஆட்டீசியன்" அல்லாத ஊற்றுக்கள் நிலத்தினூடாக வெறுமனே உயரத்தில் இருந்து கீழ் நோக்கி வந்து மேற்பரப்பினூடாக ஊற்று வடிவில் வெளியேறுகின்றன. இங்கே நிலம் ஒரு நீர் கடத்தும் குழாய் போலப் பயன்படுகிறது. எரிமலைச் செயற்பாடுகளைப்போல் நிலத்தின் கீழிருந்து அழுத்தத்தை உருவாக்கக்கூடிய மூலங்களாலும் ஊற்றுக்கள் உருவாகலாம். இவ்வாறான ஊற்றுக்கள் உயர்வான வெப்பநிலையுடன் கூடிய சுடுநீர் ஊற்றுக்களாகவும் உருவாகக்கூடும்.

பாய்வு
------

ஊற்றின் நீர் வெளியேற்றம், மீளெழுச்சி என்பன ஊற்றின் மீளூட்ட வடிநிலத்தினால் தீர்மானிக்கப்படுகின்றது. நிலத்தடி நீரைப் பிடித்து வைத்திருக்கும் பகுதியின் அளவு, மழைவீழ்ச்சி அளவு, நீர் ஏந்தும் இடங்களின் அளவு, ஊற்று வெளியேறும் துளைகளின் அளவு என்பவை நீர் மீளூட்டத்தைப் பாதிக்கும் காரணிகள். நீரை ஊடுசெல்லவிடும் நிலம், சுண்ணக்கற்பாறைப் பள்ளங்கள், மறையும் ஓடைகள் போன்ற வழிகளில் நீர் நிலத்தடித் தொகுதிகளுக்குள் கசிந்துவிடலாம். மனித நடவடிக்கைகளும், ஊற்று வெளியேற்றும் நீரின் அளவைப் பாதிப்பது உண்டு. நிலத்தடி நீரை அளவுக்கு அதிகமாக வெளியேற்றுவது நிலத்தடி நீர்ப் படுகைகளில் அழுத்தத்தைக் குறைப்பதால் நீர் வெளியேறும் அளவு குறையும்.

மேற்கோள்கள்
-----------

1. ↑  "Springs - The Water Cycle, from USGS Water-Science School". *ga.water.usgs.gov*. 2009-05-09 அன்று மூலம் பரணிடப்பட்டது. 2017-10-31 அன்று பார்க்கப்பட்டது.
2. ↑  "USGS Surface-Water Data for Missouri". *waterdata.usgs.gov*.
|  |
| --- |
| **புனித வளனார் மேல் நிலை பள்ளி** |
|  |
| **குறிக்கோள் வாசகம்** | உழைப்பே உயர்வு தரும் |
| **தொடக்கம்** | 1868 |
| **அமைவிடம்** | கடலூர், தமிழ் நாடு, இந்தியா |
| **வளாகம்** | 80 ஏக்கர்கள் (400,000 m²) |  |
| **இணைய முகவரி** | www.stjosephscollege-cuddalore.com |

**புனித வளனார் மேல் நிலை பள்ளி**  அல்லது செயின்ட் ஜோசப் உயர்நிலை பள்ளி 1868ல் தொடங்கப்பட்டது .இந்த பள்ளி தந்தை தர்பேஸ் முயற்சிகள் மூலம் 1884 இல் ஒருகல்லூரியாக உயர்த்தப்பட்டு சென்னை பல்கலைக்கழகத்தில் இணைந்து இருந்தது. கடலூர் மாவட்ட - கெஸட்டீர், 19 ஆம் நூற்றாண்டில் மாவட்டதில் இருந்த முதன்மை கல்வி நிறுவனம் மற்றும் கல்லூரி செயின்ட் ஜோசப் கல்லூரி மட்டுமே என்று பதிவு செய்துள்ளது. இது மீண்டும் நிதி கட்டுப்பாடுகள் காரணமாக 1909 ல் ஒரு உயர்நிலை பள்ளியாக மாறியது.

1991 ம் ஆண்டு புனித வளனார் கலை மற்றும் அறிவியல் கல்லூரி மறுபிறப்பு எடுத்தது. தமிழ்நாடு கவர்னர் பீஷ்மர் நாராயணசிங், தலைமையில் ஒரு விழாவில்,11 அக்டோபர் 1991 அன்று கல்லூரி தொடங்கி வைக்கப்பட்டது.

புற இணைப்புகள்
--------------

* செயின்ட் ஜோசப் கல்லூரி, கடலூர் இணையத்தளம் பரணிடப்பட்டது 2008-09-16 at the வந்தவழி இயந்திரம்
**சரளா தாசன் (Sarala Dasan)** இவர் 15 ஆம் நூற்றாண்டின் கவிஞரும் ஒடியா இலக்கிய அறிஞருமாவார். மகாபாரதம் விலங்க ராமாயணம் மற்றும் சண்டி புராணம் ஆகிய மூன்று ஒடியா புத்தகங்களுக்கு மிகவும் பிரபலமானவர். இதை ஒடியாவில் எழுதிய முதல் அறிஞருமாவார். ஒடியா இலக்கியத்தைத் தோற்றுவித்தவர் என்ற வகையில், இவரது படைப்புகள் அடுத்தடுத்த தலைமுறையினருக்கான ஒரு நீடித்த தகவலை உருவாக்கியுள்ளன.

வாழ்க்கை
--------

சரளா தாசனின் வாழ்க்கை தெளிவற்றது. இந்திய மாநிலமான ஒடியாவில் உள்ள ஜகத்சிங்பூர் மாவட்டத்தில் உள்ள சித்திகேத்திரங்களில் ஒன்றான கனகபுரா என்று அழைக்கப்படும் கனகவதி படானாவில் பிறந்தார். இவர் பிறந்த தேதியை துல்லியமாக தீர்மானிக்க முடியாது என்றாலும், இவரை கி.பி 15 ஆம் நூற்றாண்டில் வைக்க முடியும். 

சரளா தாசனுக்கு முறையான ஆரம்பக் கல்வி இல்லை. சுய கல்வியின் மூலம் இவர் அடைந்த காரியம், பக்தி மற்றும் உத்வேகத்தின் தெய்வமான சரளாவின் கிருபையால் கூறப்பட்டது. இவரது ஆரம்ப பெயர் **சித்தேசுவர பரிதா** என்றாலும், பின்னர் இவர் சரளா தாசன் அல்லது ' சரளாவின் வரத்தால் ' அறியப்பட்டார். ( தாசன் என்ற தலைப்பு ஒரு குறிப்பிட்ட கடவுள் அல்லது தெய்வத்தின் அடிமை அல்லது வேலைக்காரன் என்று பொருள். சரளா தாசனுக்கு முன்னும் பின்னும் வந்த கவிஞர்களின் நீண்ட பட்டியலில் இந்த வழியில் முடிவடையும் பெயர்கள் உள்ளன. உதாரணமாக: வத்ரா தாசன், மார்க்கந்தா தாசன், சரளா தாசன், ஜெகந்நாத தாசன், பலராம தாசன், மற்றும் யசோவந்த தாசன். ) சரசுவதி தெய்வம் உதவி செய்யும் வரை ஆரம்பகால வாழ்க்கையில் கல்வியறிவற்றவர் எனக் கூறப்படும் காளிதாசன் போன்ற பிற இந்தியக் கவிஞர்களைப் போன்ற கதைகள் இவருக்கும் உண்டு. சித்தேசுவரன் ஒரு சிறுவனாக ஒரு காலத்தில் தனது தந்தையின் வயலை உழுது கொண்டும், பாடிக்கொண்டும் இருந்ததாகக் கூறுகிறது. அழகான கவிதைகளை இயற்றுவதற்கான சக்தியை இவருக்கு சரளா வழங்கினார். 

ஒடியாவின் கஜபதி மன்னரின் இராணுவத்தில் இவர் ஒரு சிப்பாயாக பணியாற்றினார் என்பதற்கு அவரது மகாபாரதத்தில் பல அறிகுறிகள் உள்ளன. 

சரளா தாசன் தனது கடைசி நேரத்தை பிலா சரளாவில் கழித்தார். ஆனால் தென்தூலியபாடாவில் கனகபுரா என்று அழைக்கப்படும் கனகவதி படனா, முனிகோஸ்வைன் என்று அழைக்கப்படும் ஒரு மத ஸ்தாபனத்துடன் பாரம்பரிய இடமாகக் குறிக்கிறது. அங்கு இவர் தனது படைப்புகளை இயற்றினார். இவரது வாழ்நாளின் இந்த காலம் இடைக்காலம் என்று அழைக்கப்பட்டது.

படைப்புகள்
----------

மகாபாரதம், விலங்க ராமாயணம் மற்றும் சண்டி புராணம் - சரளா தாசன் ஆகிய மூன்று புத்தகங்களுக்கும் இவர் மிகவும் பிரபலமானவர். லட்சுமி நாராயண வச்சனிகா புத்தகத்தையும் எழுதினார். ஆதி பர்வ மகாபாரதம் புரியின் கடவுள் சகந்நாதருக்கு உரையாற்றிய ஒரு நீண்ட அழைப்போடு திறக்கிறது. இதிலிருந்து சரளா தாசன் தனது மகாபாரதத்தை கபிலேஸ்வரரின் காலத்தில் எழுதத் தொடங்கினார். ।

குறிப்புகள்
-----------

1. ↑  This contribution is a nearly verbatim reproduction of "Sarala Dasa, the Originator of the Oriya Literature" by Debendra Nath Bhoi and Priyadarshini Bakshi in the *Orissa Review* பரணிடப்பட்டது 2007-09-27 at the வந்தவழி இயந்திரம் of October 2004
2. ↑  ପ୍ରହରାଜ, ଗୋପାଳ ଚନ୍ଦ୍ର. "ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷ". *dsal.uchicago.edu*. 11 April 2013 அன்று பார்க்கப்பட்டது. ପୁରୀ ମୁକ୍ତିମଣ୍ଡପର ପଣ୍ଡିତମାନେ ସନ୍ତୁଷ୍ଟ ହୋଇ ତାଙ୍କୁ 'ଶୂଦ୍ରମୁନି' ଉପାଧି ଦେଇଥିଲେ
[*தொடர்பிழந்த இணைப்பு*]

வெளி இணைப்புகள்
---------------

* Adikabi Sarala Das

About Sarala das mahabharat
**சரபேந்திர பூபாலக் குறவஞ்சி**, தஞ்சாவூரை ஆட்சி செய்த இரண்டாம் சரபோஜியைத் தலைவனாகக் கொண்டு எழுதப்பட்ட நூல் ஆகும். குறவஞ்சி என்பது பிற்காலத்தில் எழுந்த பல்வேறு வகைப்பட்ட பிரபந்தங்களில் ஒன்றாகும்.

இயற்றியவர்
----------

இதனை இயற்றியவர் கொட்டையூர் சிவக்கொழுந்து தேசிகர் என்னும் பெரும் புலவர் ஆவார். இவர் தஞ்சாவூரை ஆட்சி செய்த இரண்டாம் சரபோஜி மன்னரின் அரசவைப் புலவராக விளங்கியவர்.

பாட்டுடைத்தலைவன்
----------------

சரபோஜி மன்னரைப் பாட்டுடைத்தலைவனாகக் கொண்ட இந்நூல், கற்போர் இலக்கியச் சுவை பெறும் வகையில் அமைந்துள்ளது.

அமைப்பு
-------

இடையிடையே விருத்தம், அகவல், வெண்பா முதலிய செய்யுட்களையும், வசனத்தையும் கொண்டு கீர்த்தன வடிவில் இந்நூல் அமைந்துள்ளது. எளிய நடையில் அமைந்த இந்நாடகம் தஞ்சைப் பெரிய கோயிலில் நடைபெற்ற திருவிழாக் காலங்களில் ஆடப்பெற்று வந்ததால், இஃது "அஷ்டக்கொடிக் குறவஞ்சி" என்றும் அழைக்கப்படுகிறது.

நூலின் முதற் பகுதியில் சிறப்புப் பாயிரம், காப்புச் செய்யுள், கட்டியக்காரன் வருகை, கணபதி வருகை ஆகியன இடம்பெறுகின்றன.

பின்னர், பாட்டுடைத் தலைவராகிய சரபேந்திரர் உலா வருகின்றார். அவ்வுலாவைப் பந்து விளையாடிக் கொண்டிருந்த மதனவல்லி என்ற பெண் பார்க்கிறாள். தலைவர் மேல் காதல் கொள்கிறாள். உலா மதனவல்லியைக் கடந்து செல்கின்றது. மதனவல்லி காதல் துன்பத்தால் வருந்துகின்றாள். தன் காதலைத் தெரிவித்துத் தலைவனிடம் தோழியைத் தூது அனுப்புகின்றாள். அப்போது குறத்தி வருகின்றாள். குறத்தியை அழைத்துத் தலைவி குறி கேட்கின்றாள். அப்போது குறத்தியைத் தேடி அவள் கணவன் ஆகிய சிங்கன் என்பவன் வருகின்றான். அவன் குறத்தியைக் காணாது வருந்துகின்றான். இறுதியில் குறத்தியைத் தேடிக் கண்டுபிடிக்கின்றான். மகிழ்ச்சி அடைகின்றான். இறுதியில் மங்களம் என்ற பகுதி இடம்பெறுகின்றது.

சிறப்பு
-------

குறவஞ்சி இலக்கியங்களுள் குற்றாலக் குறவஞ்சிக்கு அடுத்தபடியாகக் கருதப்படுகிறது சரபேந்திர பூபாலக் குறவஞ்சி ஆகும். இது நாடகத் தமிழ் வகையைச் சேர்ந்தது என்பதால், அவ்வச்சாதியார், இடம் முதலியவற்றிற்கு ஏற்பப் பேசும் முறையில் சில சொற்களும், சொற்றொடர்களும் மரூஉ மொழிகளாகவும், கொச்சை மொழிகளாகவும், காணப்படுகின்றன. வதைக்குது, உதைக்குது, இருக்குது, பதறுதடி, கட்டலையோ, குத்தலையோ, வருகுது, நாலுகால், நாப்புக்காட்டி, பெருகுது, கேளடையே, தேடலை என்பன அவற்றுள் சிலவாகும்.

மேற்கோள்கள்
-----------

1. 1 2 3  பதிப்பாசிரியர் மணி.மாறன், சரபேந்திர பூபால குறவஞ்சி, தஞ்சாவூர் மகாராஜா சரபோஜியின் சரசுவதி மகால் நூலகம் மற்றும் ஆய்வு மையம், தஞ்சாவூர், 2013
**மு. சுந்தரம்** (*M. Sundaram*) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் 1977ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் இந்திய தேசிய காங்கிரசு வேட்பாளராக இரிசிவந்தியம் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் மீண்டும் 1980ஆம் ஆண்டு நடைபெற்ற தேர்தலிலும் இந்திய தேசிய காங்கிரசு வேட்பாளராக தேர்ந்தெடுக்கப்பட்டார். இவர் செங்குந்தர் கைக்கோள முதலியார் சமூகத்தை சேர்ந்தவர். இவரின் அண்ணன் மகன் எஸ். சிவராஜ் நான்கு முறை இத்தொகுதியில் போட்டியிட்டு வெற்றி பெற்றவர் ஆவார். பெருநிலக்கிழாரான இவர் திருக்கோவிலூரின் நகர்மன்ற தலைவராக பல ஆண்டுகள் பணியாற்றினார்.

மேற்கோள்கள்
-----------

1. ↑  1977 Tamil Nadu Election Results, Election Commission of India
2. ↑  1980 Tamil Nadu Election Results, Election Commission of India
3. ↑  "களம் காணும் வேட்பாளர்கள்". தினமணி. 2012. .
4. ↑  "தேமுதிக வை தேற்க்கடிக்க சிவராஜ் அதிரடி". தினமலர். 2014. .
5. ↑   (in English) *Tamilnadu Legesturature Who's who*. இந்தியத் தேர்தல் ஆணையம். 1977. பக். 438. .
**சரலூர் ஜெகன்** (பிறப்பு: 1961 சூன் 12 கன்னியாகுமரி மாவட்டத்தின் தொடர்ந்து சமூக பணி செய்துவரும் **சமூக பணியாளர்களில்** ஒருவர், இவர் சில புத்தகங்களையும் எழுதியுள்ளார். கன்னியாகுமரி மாவட்டத்தில் அதிக குருதிக்கொடை செய்தவர்களில் இவரும் ஒருவர்.

வாழ்க்கைக் குறிப்பு
-------------------

**சரலூர் ஜெகன்** கன்னியாகுமரி மாவட்டத்தில் நாகர்கோயில் அருகே உள்ள சரலூர் என்ற ஊரில் பிறந்தவர். நடுத்தர குடும்பத்தில் பிறந்து 18 ஆண்டுகள் இனிப்பு கடையில் வேலை செய்து தன் குடும்பத்தையும் பார்த்து சமூக பணியும் செய்து வருகிறார்.

குருதிக்கொடை
------------

இதுவரை 80 க்கும் மேற்ப்பட்ட முறை இரத்ததானம் செய்துள்ளார், தொடர்ந்து செய்து வருகிறார்.

சமூகப்பணி
---------

இவர் தொடர் சமூகப்பணிகளில் ஈடுபாடுடன் செய்து வருகிறார் குறிப்பாக சுற்றுசூழல் பாதுகாப்பு, மரங்கள் நடுவது, இளைஞர்களுக்கு விழிப்புணர்வு பயிற்சிகள் கொடுப்பது.

வெளி வந்த நூல்கள்
-----------------

* **பாதை ஒன்று பாதச்சுவடுகள்** என்ற கவிதை தொகுப்பு
* **காக்காச்சி** என்ற நாவல் சப்பட்ட" என்ற நாவலைப் படைத்துள்ளார்.
* '*சப்பட்ட* என்ற நாவல்

சான்றுகள்
---------


1. ↑
2. ↑
3. ↑
**எம். சுப்பராய அய்யர்** (*M. Subbaraya Aiyar*) என்பவர் பழைய சென்னை மாகாணத்தின், தஞ்சாவூர் மாவட்டத்தில் உள்ள மராயூர் நகரில் பிறந்தார். இவருடைய காலம் 1885 முதல் 1963 வரையுள்ள காலமாகும். ஒரு புகழ் பெற்ற வருமான வரித்துறை வழக்கறிஞரும், கொடையாளருமாக இவர் கருதப்படுகிறார்.. மராயூர் கிராமத்தில் தம் இளம்பருவ வாழ்க்கையைத் தொடங்கிய இவர், சிறுவனாக இருந்த பொழுதே சென்னையில் குடிபுகுந்தார். சென்னையில் உள்ள சென்னை கிருத்துவ கல்லூரியிலும், சென்னை சட்டக் கல்லூரியிலும் பயின்ற இவர், 1910 ஆம் ஆண்டு உயர் நீதிமன்றத்தில் சே.ப. இராமசுவாமி தலைவராக இருந்த சட்டக்குழுவில் ஒரு வழக்கறிஞராகப் பணியில் சேர்ந்தார். அரசியலமைப்பு சட்டமன்ற உறுப்பினரான அல்லாடி கிருட்டிணசாமி அய்யர் அக்காலகட்டத்தில் இவருக்கு மிகவும் நெருக்கமானவராக இருந்தார். தமிழ் நடிகர் கமலகாசனின் தந்தை அல்லாடி சிறீனிவாச அய்யருடன் இணைந்தும் செயல்பட்டார். வருமான வரி சட்டப் பிரிவில் பணியாற்றி அடைந்த வெற்றியைத் தொடர்ந்து இவர் விவேகானந்தா கல்லூரி, வித்யா மந்திர்  மற்றும் சென்னை குரோம்பேட்டையில் உள்ள சென்னை தொழில் நுட்ப நிறுவனம் ஆகிய மூன்று கல்வி நிறுவனங்களை நிறுவினார்.

மேற்கோள்கள்
-----------

1. ↑  Chandrashekaran, K. "A SILENT MAN OF ACTION". *A SILENT MAN OF ACTION*. 8 அக்டோபர் 2011 அன்று மூலம் பரணிடப்பட்டது. 29 August 2011 அன்று பார்க்கப்பட்டது.
2. ↑  "Vidya Mandir history". 2018-04-05 அன்று மூலம் பரணிடப்பட்டது. 2017-10-19 அன்று பார்க்கப்பட்டது.

புற இணைப்புகள்
--------------

* My Mylapore – Blogspot
**பமீலா கேல் மல்கோத்ரா** (Pamela Gale Malhotra) இந்தியாவில் வசிக்கும் ஒரு அமெரிக்க வனவிலங்கு சரணாலய உரிமையாளர். இவரது இப்பணிக்காக பெண்களுக்கான இந்தியாவின் மிக உயர்ந்த விருதான, நாரி சக்தி விருது இவருக்கு வழங்கப்பட்டது.

வாழ்க்கை
--------

பமீலா கேல் 1952களில் நியூ செர்சியிலுள்ள ரெட் பேங்கில் பிறந்தார்.  இவர் ஒரு இரவு உணவகத்தில் வேலை செய்யும் போது ஒரு இந்திய உணவக உரிமையாளரான் அனில்குமார் மல்கோத்த்ரா என்பவரைச் சந்தித்து திருமணம் செய்து கொண்டார். ஹவாயில் தங்கள் தேனிலவுக்கு சென்ற இவர்கள் அங்கு நிலங்களை வாங்கி அதை காடாக்கும் எண்ணம் இவர்களுக்கு இருந்தது. பின்னர் ஹவாயில் நிலங்களை வாங்க தொகை சேமிக்கப்பட்டன. 

ஆனால் பின்னர், இவர்கள் ஹவாயை விட்டு வெளியேறி தங்கள் நிதியை இந்தியாவில் பயன்படுத்த முடிவு செய்தனர். இவர்கள் முதலில் இமயமலைக்குச் சென்றனர். ஆனால் இவர்களுக்கு அங்கு 12 ஏக்கர் நிலம் மட்டுமே வாங்க அனுமதிக்கப்பட்டது, எனவே இவர்கள் விலங்குகள் பாதுகாப்பு சரணாலயம் என்ற அறக்கட்டளையைத் தொடங்கி தென்னிந்தியாவுக்கு வந்தனர். 

இவர்களின் சரணாலயத்தில் உள்ள வனவிலங்குகளில் வங்காளப் புலிகள்,  ஆசிய யானைகள்,  கழுதைப்புலி, காட்டுப்பன்றி, சிறுத்தைகள், கடமான் , இந்திய மலை அணில் ஆகியவை அடங்கும். 

2017ஆம் ஆண்டு அனைத்துலக பெண்கள் நாள் அன்று புது தில்லியில் இவருக்கு குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி நாரி சக்தி விருது வழங்கினார்.  விருது பெற்ற ஒவ்வொருவருக்கும் சான்றிதழுடன், 100,000 ரூபாயும் கிடைத்தது.

மேற்கோள்கள்
-----------

1. ↑  "24 Hours In Life Of Anil And Pamela Malhotra: Life In Lap Of Wilderness, Surrounded By Elephants | Outlook India Magazine". *Outlook (India)*. 2020-04-23 அன்று பார்க்கப்பட்டது.
2. 1 2  "The Couple Who Bought Barren Land In 1991 And Transformed It Into A 300 Acre Wildlife Sanctuary". *The Better India*. 23 April 2020 அன்று பார்க்கப்பட்டது.
3. ↑  "Green Initiative". *Deccan Herald*. 21 December 2015 அன்று பார்க்கப்பட்டது.
4. ↑  The Outdoor Journal (12 February 2015). "Award-winning couple attempts to save India's rainforests by buying them up". *The Outdoor Journal*. 22 டிசம்பர் 2015 அன்று மூலம் பரணிடப்பட்டது. 21 December 2015 அன்று பார்க்கப்பட்டது.
5. ↑  "Nari Shakti Awardees- | Ministry of Women & Child Development | GoI". *wcd.nic.in*. 2020-04-21 அன்று பார்க்கப்பட்டது.